Balcia
Vide etiam paginam discretivam: Basilia (discretiva). Balcia (aliter Baltia vel Basilia) in scriptis antiquis est insula tridui navigatione a litore Scytharum sita. Postea cum mari Baltico (mari Suebico) coniuncta est. Gaius Plinius Secundus in Naturali historia haec de Balcia scripsit: Xenophon Lampsacenus a litore Scytharum tridui navigatione insulam esse inmensae magnitudinis Balciam tradit, eandem Pytheas Basiliam nominat. [...] Pytheas Guionibus, Germaniae genti, accoli aestuarium oceani Metuonidis nomine spatio stadiorum sex milium; ab hoc diei navigatione abesse insulam Abalum; illo per ver fluctibus advehi et esse concreti maris purgamentum; incolas pro ligno ad ignem uti eo proximisque Teutonis vendere. huic et Timaeus credidit, sed insulam Basiliam vocavit.